28. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 572 της 2/9 Αυγ. 1978 (ΦΕΚ Α΄ 123) (Διόρθ. Σφαλμ. ΦΕΚ Α΄ 168 της 12  Οκτ. 1978) Περί μετονομασίας και καθορισμού του περιεχομένου των τακτικών εδρών: α)Τοπογραφία και β)Γεωδαισίας του Ε.Μ.Πολυτεχνείου. Έχοντες υπ’ όψει: 1.Τας διατάξεις των άρθρων: α)12 (παρ.4) του Α.Ν. 1477/1938 «περί τροποποιήσεως και συμπληρώσεως των περί οργανισμού του Ε.Μ. Πολυτεχνείου κειμένων διατάξεων», β)2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2.Την γνώμην του Συλλόγου των Καθηγητών (συνεδρία 30.11.1977) του Ε.Μ. Πολυτεχνείου. 3.Την υπ’ αριθ. 480/1978 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Εθνικής Παιδείας και Θρησ/των, αποφασίζομεν: Άρθρ.1.-Από του ακαδημαϊκού έτους 1978-79 η παρά τω Ε.Μ. Πολυτεχνείω υφισταμένη τακτική έδρα Τοπογραφίας μετονομάζεται εις «τακτική έδρα Ανωτέρας Γεωδαισίας και Χαρτογραφίας», το δε περιεχόμενον αυτής ορίζεται ως ακολούθως: Ανωτέρα Γεωδαισία. Ελλειψοειδής Γεωδαισίας: Η Γη, το γεωειδές, το ελλειψοειδές αναφοράς. Γεωδαιτικαί συντεταγμέναι και συστήματα. Γεωμετρία του ελλειψοειδούς. Γεωδαιτικά δίκτυα ανωτέρας τάξεως όργανα, εργασία πεδίου, επίλυσις συνόρθωσις. Προσδιορισμός συντεταγμένων. Γεωδαιτικαί απεικονίσεις. Το φυσικόν περιβάλλον των μετρήσεων. Χωροστάθμισις Υψηλής ακριβείας. Ακριβείς ορισμοί συστημάτων αναφοράς. Αστρογεωδαιτικαί μέθοδοι. Σχεδιασμός και οργάνωσις μεγάλων γεωδαιτικών εργασιών. Φυσική Γεωδαισία: Το πεδίον βαρύτητος της γης. Βαρυτομετρία. Ανωμαλίαι βαρύτητος. Υπολογισμός του γεωειδούς με δυναμικάς μεθόδους. Χωροσταθμικαί επιφάνειαι και ακριβείς ορισμοί υψομέτρων. Γεωδυναμικά φαινόμενα, Παλίρροιαι, τεκτονικαί κινήσεις του φλοιού της γης, κίνησις του πόλου. Δορυφορική και Τρισδιάσταση Γεωδαισία: Συστήματα αναφοράς και παρατηρήσεως διευθύνσεων και μηκών. Τρισδιάστατα δίκτυα και η επίλυσίς τους. Γεωδαιτικαί δορυφόροι, τροχιαί, παρατηρήσεις. Προσδιορισμοί θέσεων εις τον χώρον με διευθύνσεις, μήκη και μετρήσεις DOPLER. Παρέλξεις εις τας τροχιάς και υπολογισμός του πεδίου βαρύτητος της γης. Θεωρία σφαλμάτων και μέθοδος ελαχίστων  τετραγώνων. Βασικαί έννοιαι από τας μετρήσεις και τα σφάλματα. Το σφάλμα ως στοχαστική μεταβλητή. Κατανομαί. Κανονική κατανομή. Άμεσοι ισοβαρείς και ανισοβαρείς παρατηρήσεις μιας μεταβλητής. Έμμεσοι παρατηρήσεις. Η μέθοδος των συμβατικών παρατηρήσεων. Εφαρμογαί εις συνορθώσεις δικτύων. Πολυδιάστατοι κατανομαί. Ελλείψεις, ελλειψοειδή και πολυδιάστατα ελλειψοειδή σφάλματα. Η μέθοδος των εμμέσων συμβατικών παρατηρήσεων. Η επίλυσις μεγάλων γραμμικών συστημάτων. Εφαρμογαί εις θέματα γεωδαισίας, αστρονομίας, φωτογραμμετρίας. Χρήσις Ηλεκτρονικών Υπολογιστών. Χαρτογραφία: Γενική Χαρτογραφία. Η γη και τα συστήματα αναφοράς. Αρχαί απεικονίσεων, παραμορφώσεις, Μερκατορική Προβολή. Συλλογή χαρτογραφικών στοιχείων. Συμβολισμοί και ανάγλυφον εδάφους. Είδη χαρτών. Σύνταξις χάρτου. Ανάγνωσις χάρτου. Αυτοματισμός εις την χαρτογραφίαν. Μαθηματική Χαρτογραφία: Αρχαί Απεικονίσεων. Απεικόνισις σφαίρας και ελλειψοειδούς. Στοιχειώδεις παραμορφώσεις και παραμορφώσεις πεπερασμένων στοιχείων. Κατηγορίαι απεικονίσεως. Περιγραφή συμμόρφων ισοδυνάμων και αθαλικών απεικονίσεων. Η προβολή του HATT. Η εγκαρσία Μερκατορική Προβολή. Θεματική Χαρτογραφία: Είδη θεματικών χάρτων και η γεωγραφική πληροφορία. Αρχαί γραφικών παραστάσεων Συλλογή, επεξεργασία και παρουσίασις στοιχείων εις γεωγραφικήν κατανομήν. Γεωγραφικοί Άτλαντες. Εφαρμογαί. Υδρογραφία και Στοιχεία ωκεανογραφίας: Αι θαλάσσιαι παλίρροιαι και η μέση στάθμη. Αποτυπώσεις ακτών. Προσδιορισμός θέσεων εις την θάλασσαν, ναυσιπλοΐα. Βυθομετρήσεις και διάδοσις του ήχου εις την θάλασσαν. Φυσικαί και χημικαί ιδιότητες του θαλασσίου ύδατος. Ο βυθός και η ζωή εις την θάλασσαν. Θαλάσσια ρεύματα και κυματισμός. Συλλογή στοιχείων και δειγματοληψία εις την θάλασσαν. (Μετά τη σελ. 310,16) Σελ. 310,17 Τεύχος 694-Σελ. 69 Καθηγητικές έδρες Εθνικού Μετσόβιου Πολυτεχνείου 31.Γ.β.27-28 73 Γεωδαισία δι’ Αρχιτέκτονας: Εισαγωγή εις τας αποτυπώσεις, Τοπομετρία, Γεωδαιτικά όργανα, Πολυγωνομετρία, Υδρομετρία, Ταχυμετρία. Αποτυπώσεις μνημείων. Απλαί χαράξεις. Στοιχεία Χαρτογραφίας. Άρθρ.2.-Από του ακαδημαϊκού έτους 1978-79 η παρά τω ανωτέρω Ιδρύματι υφισταμένη τακτική έδρα Γεωδαισίας, μετονομάζεται εις «τακτική έδρα Γενικής Γεωδαισίας», το δε περιεχόμενον αυτής ορίζεται ως ακολούθως. Ι.Γεωδαισία: Αρχαί αποτυπώσεων, συστήματα αναφοράς, μετρήσεις, υπολογισμοί, σφάλματα, Τοπομετρία, αποτυπώσεις μικρών εκτάσεων. Γωνιομετρικά όργανα, όργανα εμμέσου μετρήσεως αποστάσεων, πολυγωνομετρία και πολυγωνομετρικά δίκτυα. Υπολογισμός εμβαδών και διατομαί. Τριγωνισμός τριπλευρισμός, γεωδαιτικά δίκτυα και πύκνωσις. Γεωμετρική χωροστάθμισις και τριγωνομετρική υψομετρία. Ταχυμετρικαί Τοπογραφικαί και υδρογραφικαί αποτυπώσεις. Σύνταξις διαγραμμάτων. Χαράξεις, Στοιχεία Χαρτογραφίας και χρήσις χαρτών. ΙΙ.Ειδικά θέματα Γεωδαισίας: Μελέτη γεωδαιτικών οργάνων, θεοδόλιχα, οπτικά και ηλεκτροπτικά τηλέμετρα. Πολυγωνομετρία ακριβείας. Ανεξάρτητα Τριγωνομετρικά και γεωδαιτικά δίκτυα. Εργασία υπαίθρου και γραφείου. Χρήσις ορθογωνίων συντεταγμένων συστημάτων απεικονίσεων. Χωροστάθμισις ακριβείας, Τριγωνομετρική υψομετρία μεγάλων αποστάσεων και ατμοσφαιρική διάθλασις. Βαρομετρική υψομετρία. Ειδικαί αποτυπώσεις, αναγνωριστικαί, αρχαιολογικαί μεταλλείων κλπ. ΙΙΙ.Τεχνική Γεωδαισία: Όργανα και μέθοδοι της Τεχνικής Γεωδαισίας. Εργασίαι δια την παρακολούθησιν της κατασκευής Τεχνικών, Υδραυλικών και Συγκοινωνιακών έργων. Μικροτριγωνισμοί και μετρήσεις μετακινήσεων. Γεωδαιτικαί εργασίαι εις βιομηχανικάς κατασκευάς και εγκαταστάσεις. IV.Γεωδαισία Μεταλλείων: Υπόγειοι αποτυπώσεις. Μεταφορά σημείων και διευθύνσεων από την επιφάνειαν εις στοάς. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Π.Δ/τος. Σελ. 310,18 Τεύχος 694-Σελ. 70 31.Γ.β.28 Καθηγητικές έδρες Εθνικού Μετσόβιου Πολυτεχνείου 74 